Spider-Man: Μακριά Από τον Τόπο του

Το ***Spider-Man: Μακριά Από τον Τόπο του*** (πρωτότυπος αγγλικός τίτλος: *Spider-Man: Far From Home*) είναι μια Αμερικανική υπερηρωική ταινία του 2019 βασισμένη στον χαρακτήρα των Marvel Comics Spider-Man, σε παραγωγή από την Columbia Pictures και την Marvel Studios και διανομή από την Sony Pictures Releasing. Είναι η συνέχεια του *[[Spider-Man: Η Επιστροφή Στον Τόπο Του]]* (2017) και η 23η ταινία του Κινηματογραφικού Σύμπαντος της Marvel. Την σκηνοθεσία ανέλαβε ο Τζον Γουότς, το σενάριο οι Κρις ΜακΚίννα και Έρικ Σόμερς και πρωταγωνιστεί ο Τομ Χόλλαντ ως Πίτερ Πάρκερ / Spider-Man, μαζί με τους Σάμιουελ Λ. Τζάκσον, Zendaya, Κόμπι Σμόλντερς, Τζον Φαβρό, Τζ. Μπ. Σμόουβ, Τζέικομπ Μπάταλον, Μάρτιν Σταρ, Τόνι Ρεβολόρι, Μαρίζα Τομέι, και Τζέικ Τζίλενχαλ.

Συζητήσεις για μια συνέχεια του *Spider-Man: Η Επιστροφή Στον Τόπο του* ξεκίνησαν τον Οκτώβριο του 2016, και η ταινία ανακοινώθηκε την ίδια χρονιά. Ο Χόλλαντ, ο Γουότς και οι συγγραφείς επέστρεψαν στα τέλη του 2017. Το 2018, ο Τζάκσον και ο Τζίλενχαλ προσλήφθηκαν στο καστ. Τα γυρίσματα ξεκίνησαν τον Ιούλιο του 2018 και ολοκληρώθηκαν τον Οκτώβριο στην Αγγλία, την Τσεχία, την Ιταλία και την Νέα Υόρκη.

Το *Spider-Man: Μακριά Από τον Τόπο του* έκανε πρεμιέρα στο TCL Chinese Theatre στις 26 Ιουνίου του 2019 και κυκλοφόρησε στις Ηνωμένες Πολιτείες Αμερικής στις 2 Ιουλίου, ως η τελευταία ταινία της Φάσης Τρία του MCU. Έλαβε θετικά σχόλια, με επαίνους για το χιούμορ της, τις σκηνές δράσης, τα οπτικά εφέ και τις ερμηνείες του Χόλλαντ και του Τζίλενχαλ. Έλαβε πάνω από $1.1 δισεκατομμύρια παγκοσμίως κάνοντάς το την τέταρτη ταινία με τις μεγαλύτερες εισπράξεις του 2019 και η 30η ταινία με τις μεγαλύτερες εισπράξεις όλων των εποχών. Μια συνέχεια, *[[Spider-Man: No Way Home]]*, κυκλοφόρησε τον Δεκέμβριο του 2021.

## Πλοκή

Στο Νέο Μεξικό, ο Nικ Φιούρι και η Mαρία Χιλ ερευνούν μια αφύσικη καταιγίδα και συναντούν ένα Στοιχειώδες που αναπαριστά τη Γη . Ο Κουέντιν Μπεκ , ένα άτομο με υπερδυνάμεις, καταφτάνει και νικά το πλάσμα. Στη συνέχεια στρατολογείται από τους Φιούρι και Χίλ. Στη Νέα Υόρκη, το Λύκειο Midtown ολοκληρώνει το σχολικό έτος του, το οποίο ξεκίνησε ξανά για να φιλοξενήσει τους μαθητές που έγιναν σκόνη πέντε χρόνια νωρίτερα ως αποτέλεσμα των πράξεων του Θάνος και είχαν επανεμφανιστεί αγέραστοι , χάρη στις ενέργειες των Εκδικητών . Το σχολείο διοργανώνει μια θερινή εκδρομή δύο εβδομάδων στην Ευρώπη, όπου ο Πίτερ Πάρκερ, ο οποίος εξακολουθεί να θρηνεί τον θάνατο του μέντορά του Τόνι Σταρκ, σχεδιάζει να αποκαλύψει στη συμμαθήτριά του Εμ Τζει την αισθήματά του για εκείνη. Ο Χάπι Χόγκαν ενημερώνει τον Πάρκερ ότι ο Φιούρι σκοπεύει να επικοινωνήσει μαζί του, αλλά ο Πάρκερ τον αγνοεί, θέλοντας να κάνει διακοπές με τους φίλους του.

Ο Πάρκερ και οι συμμαθητές του ταξιδεύουν στη Βενετία της Ιταλίας, όπου τους επιτίθεται το Στοιχειώδες του Νερού. Ενώ ο Πάρκερ προστατεύει τους συμμαθητές του, ο Μπεκ νικά το πλάσμα. Ο Φιούρι συναντά τον Πάρκερ και του δίνει τα γυαλιά του Σταρκ , τα οποία προορίζονταν για τον διάδοχό του. Τα γυαλιά του δίνουν τη δυνατότητα να επικοινωνεί με την τεχνητή νοημοσύνη E.D.I.T.H , η οποία έχει πρόσβαση στις βάσεις δεδομένων των Επιχειρήσεων Σταρκ και διοικεί μια μεγάλη προμήθεια όπλων . Ο Μπεκ ισχυρίζεται ότι προέρχεται από μια εναλλακτική πραγματικότητα μέσα στο πολυσύμπαν , όπου τα τέσσερα Στοιχειώδη σκότωσαν την οικογένειά του και κατέστρεψαν τον πολιτισμό του. Έχοντας απομείνει μόνο το Στοιχειώδες της Φωτιάς για να καταστρέψει, ο Μπεκ προβλέπει ότι θα επιτεθεί στην Πράγα της Τσεχίας . Ο Πάρκερ απορρίπτει την πρόσκληση του Φιούρι να συμμετάσχει στη μάχη και επιστρέφει στην εκδρομή της τάξης του, αλλά ο Φιούρι αλλάζει κρυφά το δρομολόγιο για να εκτρέψει τους μαθητές στην Πράγα.

Ο Πάρκερ αναγκάζεται να βοηθήσει τον Μπεκ να πολεμήσει το Στοιχειώδες της Φωτιάς για να προστατεύσει ξανά τους φίλους του. Ο Μπεκ καταφέρνει να καταστρέψει το πλάσμα με τη βοήθεια του Πάρκερ. Ο Φιούρι και η Χιλ προσκαλούν τον Πάρκερ και τον Μπεκ στο Βερολίνο για να συζητήσουν τον σχηματισμό μιας νέας ομάδας υπερηρώων, αλλά ο Πάρκερ αποφασίζει ότι ο Μπεκ πρέπει να πάει μόνος του και του μεταβιβάζει τον έλεγχο της EDITH. Μόλις φύγει ο Πάρκερ, ο Μπεκ γιορτάζει μαζί με πρώην υπαλλήλους των Επιχειρήσεων Σταρκ, με τους οποίους εργαζόταν για να μεταμφιεστεί σε υπερήρωα. Ο Μπεκ, ο οποίος απολύθηκε από τη θέση του ως ειδικός στις ολογραφικές ψευδαισθήσεις του Σταρκ λόγω της ασταθούς φύσης του, χρησιμοποιεί προηγμένους προβολείς για να προσομοιώσει τις δυνάμεις του και τα Στοιχειώδη. Σχεδιάζει να χρησιμοποιήσει τα τροχιακά οπλισμένα drones της EDITH για να αυξήσει την κλίμακα των ψευδαισθήσεών του και να καθιερωθεί δόλια ως ήρωας σαν τους Εκδικητές .

Αφού η Εμ Τζει λέει στον Πάρκερ ότι ξέρει ότι είναι ο Spider-Man, ανακαλύπτουν ότι ένα κομμάτι από συντρίμμια που πήρε κατά τη διάρκεια της μάχης με το Στοιχειώδες της Φωτιάς είναι ένας προβολέας και  συνειδητοποιούν την απάτη του Μπεκ. Ο Πάρκερ ταξιδεύει στο Βερολίνο της Γερμανίας για να προειδοποιήσει τον Φιούρι, αλλά τον ξεγελάει ο Μπεκ με μια περίτεχνη ψευδαίσθηση, αποκαλύπτοντας τα ονόματα των φίλων του που γνωρίζουν για το σχέδιό του πριν τον χτυπήσει τρένο. Ο Μπεκ δεν γνωρίζει ότι ο Πάρκερ, αν και τραυματίστηκε, επέζησε. Στην Ολλανδία , ο Πάρκερ επικοινωνεί με τον Χόγκαν, ο οποίος τον μεταφέρει στο Λονδίνο της Αγγλίας, όπου βρίσκονται οι συμμαθητές του. Ο Μπεκ χρησιμοποιεί την EDITH για να ενορχηστρώσει μια συγχώνευση όλων των Στοιχειωδών. Σκοπεύει να σκοτώσει τους φίλους του Πάρκερ κατά τη διάρκεια της στημένης επίθεσης, καθώς ο Μπεκ ανησυχεί ότι θα τον εκθέσουν εν γνώσει τους. Ο Πάρκερ διαταράσσει τις ψευδαισθήσεις και ένας εξαγριωμένος Μπεκ του επιτίθεται με drones. Ο Πάρκερ ανακτά τον έλεγχο της EDITH και νικά τον Μπεκ, ο οποίος πυροβολείται από ένα drone. Πριν πεθάνει, ο Μπεκ λέει σε έναν από τους συνεργάτες του να ανακτήσει δεδομένα από τα drones. Μετά την επιστροφή στη Νέα Υόρκη,  ο Πάρκερ ξεκινά μια σχέση με την Εμ Τζει.

Σε μια σκηνή στα μέσα των τίτλων τέλους , ο Τζέι Τζόνα Τζέιμσον της TheDailyBugle.net μεταδίδει επεξεργασμένα πλάνα από το περιστατικό στο Λονδίνο, στο οποίο ο Μπεκ ενοχοποιεί τον Spider-Man για την επίθεση με drone και τον θάνατό του πριν αποκαλύψει τη μυστική ταυτότητα του Spider-Man στον κόσμο, προς μεγάλη απογοήτευση του Πάρκερ. Σε μια σκηνή μετά τους τίτλους τέλους, ο Φιούρι και η Χιλλ αποκαλύπτονται ότι είναι οι Σκραλ Τάλος και Σόρεν αντίστοιχα μεταμφιεσμένοι, υπό τις εντολές του αληθινού Φιούρι, ενώ εκείνος βρίσκεται στο διάστημα και διοικεί μια δική του ομάδα με Σκραλ.

## Παραπομπές


## Εξωτερικοί σύνδεσμοι

* Επίσημος ιστότοπος
*  στην IMDb

Κατηγορία:Ταινίες του 2019
Κατηγορία:Αμερικανικές ταινίες δράσης
Κατηγορία:Αμερικανικές περιπετειώδεις ταινίες
Κατηγορία:Αμερικανικές ταινίες δράσης - επιστημονικής φαντασίας
Κατηγορία:Ταινίες παραγωγής Columbia Pictures
Κατηγορία:Spider-Man (ταινίες)
Κατηγορία:Ταινίες της Τρίτης Φάσης του Κινηματογραφικού Σύμπαντος της Marvel
Κατηγορία:Spider-Man (σειρά ταινιών, 2017)
Κατηγορία:Ταινίες σε παραγωγή Έιμι Πασκάλ
Κατηγορία:Crossover ταινίες με υπερήρωες
Κατηγορία:Ταινίες IMAX
Κατηγορία:Αμερικανικές ταινίες της δεκαετίας 2010
Κατηγορία:Ταινίες σίκουελ
Κατηγορία:Αμερικανικές ταινίες με υπερήρωες
Κατηγορία:Ταινίες ScreenX
Κατηγορία:Ταινίες της Marvel Studios
Κατηγορία:Ταινίες σε παραγωγή Κέβιν Φάιγκι
Κατηγορία:Ταινίες με μουσική σύνθεση Μάικλ Τζακίνο
Κατηγορία:Ταινίες γυρισμένες στα Warner Bros. Studios Leavesden
Κατηγορία:Εφηβικές ταινίες με υπερήρωες